Diari Oficial de la Generalitat Valenciana


Sumari del DOGV 3722, del 03-04-2000 (2000/2300)

RESOLUCIÓ de 18 de febrer de 2000, del director general d'Obres Públiques, per la qual s'aprova definitivament el projecte 51-C-1493(2). Projecte bàsic. Ronda de Sant Joan de Moró, carretera CV-160.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2300


Data del document
:   18-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sant Joan de Moró
    * construcció de carreteres
    * xarxa de carreteres

RESOLUCIÓ de 18 de febrer de 2000, del director general d'Obres Públiques, per la qual s'aprova definitivament el projecte 51-C-1493(2). Projecte bàsic. Ronda de Sant Joan de Moró, carretera CV-160. [2000/X2300]
  
Per Resolució de data 8 de febrer de 1999, del director general d'Obres Públiques, s'aprovà provisionalment el projecte 51-C-1493(2). Projecte bàsic. Ronda de Sant Joan de Moró, carretera CV-160.
  
En el Boletín Oficial del Estado número 61, de data 12 de març de 1999, i en el Diari Oficial de la Generalitat Valenciana número 3.457, de data 18 de març de 1999, es publicaren els anuncis en virtut dels quals s'obria el tràmit d'informació pública a l'efecte d'allò que s'ha disposat en la legislació vigent.
  
La directora general de Planificació i Gestió del Medi, en data 2 de febrer de 2000, ha dictat la declaració d'impacte ambiental del projecte de referència.
  
En virtut de les atribucions assignades pel Decret 85/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOGV número 3.551), a la vista de l'informe emés per la Divisió de Carreteres, amb els efectes assenyalats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 122 de la Llei 13/1995, de 18 de maig, de Contractes de les Administracions Públiques, així com per delegació de l'Ordre del conseller d'Obres Públiques, Urbanisme i Transports, de 8 d'abril de 1998 (DOGV núm. 3.229), resolc:
  
Primer
  
Aprovar definitivament el projecte 51-C-1493(2). Projecte bàsic. Ronda de Sant Joan de Moró, carretera CV-160.
  
Segon
  
Vist allò que s'ha disposat en l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interès públic aconsellen la publicació d'aquesta resolució, d'acord amb allò que s'ha disposat en l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que posa fi la via administrativa, es podrà interposar, amb caràcter potestatiu, recurs de reposició davant del director general d'Obres Públiques, en el termini d'un mes comptat des de l'endemà de la seua publicació, en virtut d'allò que s'ha disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
No obstant això que s'ha disposat en el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, mitjançant la interposició del corresponent recurs contenciós administratiu, en el termini de dos mesos comptats des de l'endemà de la publicació d'aquesta o, si és procedent, de la resolució expressa del recurs potestatiu de reposició, de conformitat amb allò que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir, si és procedent, qualsevol altre recurs que s'estime procedent.
  
València, 18 de febrer de 2000.- El director general d'Obres Públiques: Pedro Marco Segura.